Deg wayyen akk I d-yettwabderen ɣef umezgun deg yimawalen-a ieddan ad n-aff qrib akk tezdi-ten yiwet n tmuɣli dakken amezgun d tagruma n wawalen: iwudam, imnizhen, taẓuṛi, ayen I d-yettwametlen. Ayagi akk ad yetturar zdat n usayes s wudem yesfṛaḥen neɣ yesrun ilmend n yisental i ɣef I d-yewwi imi d ayen yettidir wugdud. Ihi d ayen ara ad t-iḥazen s waṭas, ɣef waya semman-as tawsit n wugdud, aya deg drus n wakud deg yiwen n wadeg. Daɣen amezgun d adeg anda I d-ttwamtlent tceqqufin n umezgun, aḍris n umezgun yemgarad ɣef yeḍrisen nniḍen s udiwenni akked tididaskaliyin.